**LĒMUMS**

LIEPĀJĀ

|  |  |
| --- | --- |
| 2021.gada 22.jūlijā | Nr.270/9  (prot. Nr.9, 2.§) |

Par grozījumiem 2017.gada 14.septembra

lēmumā Nr.358 “Par Liepājas koncertzāles

“LIELAIS DZINTARS” telpu, aparatūras,

aprīkojuma nomas un pakalpojumu maksu”

Pamatojoties uz likuma “Par pašvaldībām” 14.panta otrās daļas 3.punktu, 21.panta pirmās daļas 14.punkta g) apakšpunktu, Publiskas personas finanšu līdzekļu un mantas izšķērdēšanas novēršanas likuma 3.pantu un 6.1 panta trešo daļu, Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 5.punktu, sabiedrības ar ierobežotu atbildību “Lielais Dzintars” vidēja termiņa darbības stratēģijas 2021.-2023.gadam 1.2.punktā norādīto vispārējo stratēģisko mērķi - nodrošināt iedzīvotājiem iespēju apmeklēt kultūras un izglītojošus pasākumus dažādās kultūras un mākslas nozarēs, piedāvājot iedzīvotājiem daudzveidīgu un augstvērtīgu kultūras programmu, 2015.gada 1.oktobrī starp Liepājas pilsētas pašvaldību un sabiedrību ar ierobežotu atbildību “Lielais Dzintars” (turpmāk - SIA “Lielais Dzintars”) noslēgtā Pilnvarojuma līguma rīcībai ar daudzfunkcionālo kultūras centru “Lielais dzintars” 1.1.1.apakšpunktu, kas nosaka, ka pašvaldība pilnvaro SIA “Lielais Dzintars” veikt saimniecisko darbību, kas saskaņā ar līguma 1.2.2.apakšpunktu nozīmē telpu iznomāšanu īstermiņa vai vidēja termiņa nomniekiem, un 2.4.punkta nosacījumiem, kas paredz SIA “Lielais Dzintars” pienākumu patstāvīgi slēgt īstermiņa un vidēja termiņa telpu nomas līgumus, vadoties no pušu saskaņotām izmaksām par telpu iznomāšanu, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2021.gada 15.jūlija lēmumu (sēdes protokols Nr.7) un pastāvīgās Finanšu komitejas 2021.gada 15.jūlija lēmumu (sēdes protokols Nr.8), Liepājas valstspilsētas pašvaldības dome **nolemj:**

Izdarīt 2017.gada 14.septembra lēmumā Nr.358 “Par Liepājas koncertzāles “LIELAIS DZINTARS” telpu, aparatūras, aprīkojuma nomas un pakalpojumu maksu” šādus grozījumus:

1. Papildināt 1.pielikuma “Koncertzāles “LIELAIS DZINTARS” telpu nomas maksas cenrādis” 3.punkta tabulu ar 11.punktu šādā redakcijā:

|  |  |  |
| --- | --- | --- |
| Nomas priekšmets | Nomas periods | Cena EUR (ar PVN) |
| **“11. Mākslinieku ģērbtuves, 1 gab.** | 1 diena | 18,15” |

2. Papildināt 1.pielikumu “Koncertzāles “LIELAIS DZINTARS” telpu nomas maksas cenrādis” ar 10.punktu šādā redakcijā:

“10. Noteikt Lielās zāles, kamerzāles, Eksperimentālās skatuves, mākslas telpu Civita Nova 1 un Civita Nova 6 nomas maksas samazinājumu 50% apmērā no tabulā norādītās nomas maksas, ja telpa tiek izmantota digitāliem pasākumiem, tai skaitā audio, video ierakstiem vai pasākums notiek bez skatītājiem un publikas apkalpošanas.”.

3. Papildināt 2.pielikumu “Koncertzāles “LIELAIS DZINTARS” aparatūras, aprīkojuma nomas un pakalpojumu maksas cenrādis” ar 15.sadaļu šādā redakcijā:

|  |  |  |  |  |
| --- | --- | --- | --- | --- |
| **Nomas objekts** | | **Nomājamās vienības** | **Mērvienība** | **Nomas maksa EUR (ar PVN)** |
| “15. Ekrāni | |  |  |  |
| Ekrāns, TV | Samsung QE65Q70RAT 165,1 cm (65") 4K Ultra HD Viedtelevizors uz statīva | 1 | 1 diena | 70,00 |
| Ekrāns, TV | TELEFUNKEN T42FX27 DLBP (42'') uz statīva | 2 | 1 diena | 20,00 |
| Ekrāns, TV | Telefunken T32TX275DLBP (32'') uz mazā statīva | 4 | 1 diena | 15,00 |
| PRO sērijas projektors | **Maxell** - 3LCD Laser tehnoloģija, augsta WUXGA 1920 x1200 izšķirtspēja, 6000 lm, TR 1.4 - 2.4:1 (fiksēta lēca) | 1 | 1 diena | 75,00 |
| Ekrāns/ interaktīvā tāfele\* | Samsung Flip - WM85R (85'') uz statīva | 1 | 1 diena | 100,00” |

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, SIA “Lielais Dzintars” | |